તાજેતરમાં મહેસાણા નગરપાલીકાનાં પ્રમુખપદે વરાયેલાં ઘનશ્યામ સોલંકીએ શહેરને સ્વચ્છ તેમજ ગ્રીન સીટી બનાવવા અભિયાન હાથ ધર્યુ છે. પ્રમુખે દરેક વિભાગના કર્મીઓને સાથે વન-ટુ-વન બેઠક કરી વિકાસકાર્યોની સમીક્ષા કરી હતી. પાલીકા પ્રમુખપદે ચાર્જ લીધા બાદ ઘનશ્યામ સોલંકીએ સોમવારે સવારથી જ દરેક વિભાગનાં વડા સહિત કર્મચારીઓ સાથે બેઠકો કરી હતી.જેમાં દરેક વિકાસકામોની સમીક્ષા કરીને કામગીરીને આગળ ધપાવવા માટે નીતિવિષયક નિર્ણયો પણ કર્યા હતા.મહેસાણા શહેરને ગ્રીન સીટી બનાવવા માટે ૧૧૦૦ ટ્રી ગાર્ડ તૈયાર કરીને દરેક વોર્ડમાં નગરસેવકને સાથે રાખીને દૈનિક ૧૦૦ જેટલાં વૃક્ષો રોપવાની કામગીરી શરૂ કરવાનો નિર્ણય કર્યો હતો.